Dokumenty
Poďte sa s nami rozlúčit do Moskvy so zimou a privítať tak neobyčajným spôsobom jar a to tradičným ľudovým ruským sviatkom - Maslenicou. Zažite dychberúcich Alexandrovcov priamo v Moskve a navštívte svetoznámu uznávanú Tretiakovskú štátnu galériu v Moskve.
AUDIOGUIDE počas zájazdu !!! Už Vám neunikne žiadna informácia!!!
1.deň: odlet z Bratislavy, prílet do Moskvy vo večerných hodinách, ubytovanie, noc v hoteli.
2.deň: po raňajkách odchod na prehliadku širšieho centra Moskvy, ktorú začneme prehliadkou najzaujímavejších metro staníc Moskvy, ktoré sa právom označujú za najkrajšie na svete. Sú nie len oslavou socialistického realizmu, ale i hodnotným kultúrnym dedičstvom i umeleckým dielom, ktoré nie len poteší naše zmysy, ale i prekvapí svojou absolútnou čistotou a poriadkom. Po prehliadke metra navštívime Chrám Krista spasiteľa, výnimočný nie len svojou architektúrou, ale i faktom, že bol za socializmu zbúranú a nanovo postavený až po páde režimu. Neďaleko od chrámu uvidíte monumentálnu sochu Petra I., či Kremeľ zo strany, z ktorej je vraj pohľad naň najkrajší. Obednú prestávku absolvujeme v známej a dobrej, typickej ruskej reštaurácii - Vareničnaja, kde sa nie len zohrejeme, ale si zaručene pochutíme na niektorom z typických ruských jedál za prijateľné ceny. Popoludní zájdeme do VDNCh, čo je rozsiahly areál výstaviska z čias socializmu, kedysi ukážkou a výstaviskom výdobytkov socializmu každej krajiny socialistického zväzu. Dnes je VDNCh krásne upraveným parkom, so zrekonštruovanými pavilónmi, ktorý každý prináleží určitej krajine bývalého sovietskeho zväzu. Po prehliadke sa vrátime na chvíľku na hotel, aby sme sa pripravili na večer - na krásne predstavenie Alexandrovcov, v Čajkovského koncertnej sále a užili si krásny kultúrny večer s Alexandrovcami - priamo v ich domovine - Moskve.
3.deň: po raňajkách sa vydáme priamo do historického centra Moskvy. Dnešné dopoludnie venujeme hlavnému symbolu Moskvy - Kremľu! Kremeľ dnes sídlo ruského prezidenta má históriu staršiu ako samotná Moskva. Práve tu, okolo starého slovanského hradiska sa zrodila dnešná Moskva, práve tu vznikali - a dodnes stoja - prvé významné pravoslávne chrámy. Chrámové námestie - srdce Kremľa je krásnym zážitkom, ktorý si nenecháme ujsť. Tu tiež uvidíte nie len starobylý Car zvon a Car pušku, ale i socialistickú budovu, ktorá sa tu vyníma medzi historickými budovami a je taká istá hlboká v podzemí, ako vysoká nad zemou. Po návšteve Kremľa nás privíta východou Spaskou bránou nádherné Červené námestie a Chrám Vasilea Blaženého, ktorého poznáte snáď z každej pohľadnice z Moskvy. A tu, pred Červeným námestím, ktoré opustíme známou Iverskou bránou a prejdeme nultý bod, od ktorého sa meria každá vzdialenosť v Moskve - sa ocitneme na trhovisku, zrealizovaného práve k oslavám sviatkov jari. V tento týždeň práve Moskva oslavuje známe a obľúbené sviatky jari - Maslenica. Typický symbolom sviatku Maslenica sú ich obľúbené "Blinky", teda vlastne palacinky, pretože pripomínajú svojim okrúhym tvarom slniečko, túžobne očakávané práve po zime. Po prehliadke a individuálnom voľne sa vrátime na hotel, noc v hoteli.
4.deň: po raňajkách odchod z hotela. V tento deň navštívime známu a významnú - Tretiakovskú galériu! Galériu, ktorú založili dvaja bratia Tretiakovci, dnes jednu z najnavštevovanejších galérií na svete ! Po návšteve galérie, obedná prestávka a individuálne voľno na Červenom námestí, kde môžete navštíviť napríklad obchodné domy ako Ochotny rjad v podzemí, alebo známy ešte z čias socializmu - GUM.
5.deň: Po raňajkách odubytovanie, transfer na letisko, odlet na SK. Prílet do Bratislavy v podvečerných hodinách.
PRAKTICKÉ INFORMÁCIE K ZÁJAZDU " Alexandrovci v Moskve a sviatky jari Maslenica ":
Trvanie zájazdu: 5 dní/ 4 noci
Ubytovanie: ubytovanie Vám zabezpečujeme v 2- lôžkových izbách s vlastným sociálnym zariadením. Izby sú jednoducho vybavené, slušné a čisté. V prípade obsadenia izby iba jednou osobou ( osoba cestuje sama) je nutné uhradiť príplatok za 1-lôžkovú izbu. V prípade záujmu, môžeme pre Vás zverejniť, že hľadáme osobu na spoluubytovanie. Je tak možnosť aj spoluubytovania s inou osobou, pokiaľ obe osoby súhlasia.
Stravovanie: raňajky sú zahrnuté v cene zájazdu. Čas na obed a večeru je pre Vás vyhradený.
Cestovné poistenie: poistenie zabezpečujeme prostredníctvom Union poisťovne a.s. Poistenie na zájazd odporúčame uzatvoriť u nás, nakoľko k vybaveniu víz predkladáme kompletné poistné zmluvy.
Cestovné doklady a víza: k cestovaniu do Ruska je potrebný platný cestovný pas, platný 6 mes. po návrate a víza. Víza potrebné na zájazd do Ruska vybavujeme za Vás. O všetkých náležitostiach potrebných k vybaveniu víz Vás informujeme po zakúpení zájazdu. Cena víz v štandardnej lehote je zahrnutá v cene. V prípade vybavenia víz expresne do 3 dní ( napr. neskorý nákup zájazdu týždeň pred odchodom, alebo neposkytnutie dokumentov včas v požadovanom termíne ) je cena víz vyššia o 50€ /os.
Veľkosť skupiny na zájazde: v skupine je približne od 7 do 16 osôb. Realizáciu zájazdu garantujeme už od 6 prihlásených osôb.
Sprievodcovské služby: počas celého zájazdu je Vám s dispozícii odborný sprievodca s certifikátom CR.
Transfery: všetky transfery v rámci zájazdu pri ktorých máte so sebou batožinu ( presun letisko - hotel, hotel - letisko ) sú zabezpečené minibusom.
Cena zahŕňa: 4x ubytovanie s raňajkami, letecká doprava BA - Moskva a späť, letiskové a servisné poplatky, 10kg batožina do podpalubia + príručná batožina, pobytová taxa, služby slovensky hovoriaceho sprievodcu počas pobytu v Moskve, program a organizácia, víza
Cena nezahŕňa: cestovné poistenie 2€/os/deň, doplatok za 1-lôžkovú izbu 139€, metro cca 0,50€/ jazda, lokálne transfery 35€ /os + vstupy + prenájom audioguide zariadenia 4€/os/zákazd ( platba pred zájazdom )
BONUS I.: každý, kto si zakúpi náš zájazd obdrží po úhrade zdarma e-book o geografii, histórii, pamiatkach a miestach, ktoré na zájazde uvidíte, alebo navštívite.
BONUS II.: WIFI nie len na hoteli, ale počas celého zájazdu. Náš sprievodca bude mať počas dňa wifi, na ktoré sa môžete pripojiť a byť tak v kontakte s Vašimi blízkymi nie len ráno a večer z hotela. Rusko je totiž z pohľadu našich mobilných operátorov vo veľmi drahej zóne, no tento problém sme Vám vyriešili tak, že sa budete môcť pripojiť na internet CK Travego Tour.
BONUS III.: možnosť AUDIOGUIDE počas prehliadok mesta - systém na odposluch sprievodcu. Audioguide systém tvorí prijímač, ktorý máte zavesený na krku a slchadlá v ktorých počúvate výklad a organizačné pokyny sprievodcu.
Náročnosť ( 1-3) : 3 * fyzicky viac náročný poznávací zájazd, ale stále vhodný pre všetky vekové kategórie, od detí po dôchodcov, pešie presuny + metro.
TERMÍNY
|Termín||Dĺžka||Doprava||Strava||Cena za osobu|
|22.02.2020 - 26.02.2020||(5 dní / 4 nocí)||
Raňajky


889 €


599 €
CENA ZAHŔŇA
CENA NEZAHŔŇA